รายงานพิเศษ-ประกวดสปอตโฆษณา-พนักงานดีเด่น กิจกรรมวันประปาโปร่งใส
ปีนี้ก้าวเข้าสู่ปีที่ 6 สำหรับกิจกรรม MWA CG DAY หรือ งานวันธรรมาภิบาล การประปานครหลวง (กปน.) โดยในปีนี้จัดขึ้นด้วยแนวคิด MWA CG 3D : Dont Give Dont Take Dont Corrupt ส่งเสริมให้พนักงานตระหนักถึงความสำคัญของการมีหลักธรรมาภิบาลในการทำงาน เพื่อให้ กปน. ก้าวสู่การเป็นองค์กรที่โปร่งใส ไร้คอร์รัปชัน,ภายในงานนอกจากจะจัดแสดงนิทรรศการต่อต้านคอร์รัปชันของ กปน. และจากหน่วยงานภายนอก อาทิ มูลนิธิต่อต้านการทุจริต สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) และสำนักงานคณะกรรมการป้องกันและปราบปรามการทุจริตในภาครัฐ (ป.ป.ท.) แล้ว,ยังมีการมอบรางวัลพนักงานให้เป็นบุคคลต้นแบบด้านธรรมาภิบาล และรางวัลการประกวดสปอตโฆษณาการต่อต้านคอร์รัปชันภายใต้หัวข้อ กปน. ร่วมสร้างสังคมไทยไร้คอร์รัปชัน ไม่ให้ ไม่รับ ของนิสิตนักศึกษาในระดับชั้นอุดมศึกษาที่ส่งผลงานเข้าประกวดกว่า 43 ผลงาน นอกจากนี้ยังมีการจัดประกวดละครสั้นจากผู้ปฏิบัติงานใน กปน.อีกด้วย,โดยการประกวดสปอตโฆษณาต่อต้านคอร์รัปชัน กปน. ร่วมสร้างสังคมไทยไร้คอร์รัปชัน ไม่ให้ ไม่รับ นายจักรภัทร จันทร์กล่ำ ผู้ร่วมทีม จากมหาวิทยาลัยกรุงเทพ ร่วมกับมหาวิทยาลัยศรีนครินทรวิโรฒ ที่ได้รับรางวัลชนะเลิศการประกวดสปอตโฆษณา เจ้าของผลงาน ห้ามจอด บอกว่า รู้สึกเป็นเกียรติและดีใจมากที่ได้รับรางวัลในครั้งนี้ ผลงาน ห้ามจอด,ผมตีโจทย์ที่ กปน.ให้มา คือ ไม่ให้ ไม่รับ จึงเสนอเรื่องใกล้ตัว ที่เกิดขึ้นในสังคมไทย เรื่องราวเกี่ยวกับการให้สินบนตำรวจ ที่มีคนไปจอดรถในที่ห้ามจอด แต่มีแนวคิดว่าถ้าคนให้ไม่ให้ คนรับก็ไม่รับ การคอร์รัปชันก็จะไม่เกิดขึ้นในสังคมไทย แม้ปัจจุบันการทำหนังจะไม่ได้ยากเหมือนเมื่อก่อนแต่ผมก็ชอบทำหนังและรู้สึกสนุกเวลาทำหนังส่งเข้าร่วมประกวดครับ,ด้านการคัดเลือกพนักงานให้เป็นบุคคลต้นแบบด้านธรรมาภิบาล ประจำปี 2559 ได้แก่ น.ส.สุชนา จิตรตั้งตรง นักวิชาการการเงินการคลัง ระดับ 3 ส่วนควบคุมงบลงทุน กองบริหารงบลงทุน ฝ่ายงบประมาณ น.ส.สุชนากล่าวว่า การทำงานส่วนนี้จึงต้องมีทั้งคุณธรรม จริยธรรม และความรับผิดชอบ เพื่อควบคุมการใช้จ่ายงบประมาณขององค์กรให้เป็นไปอย่างถูกต้อง โปร่งใส สามารถตรวจสอบได้ สร้างมูลค่าเพิ่มให้กับองค์กรให้มากที่สุด,บุคคลต้นแบบอีก 1 คน คือ นายจิรภัทร สุคนธ์มณี ช่างระดับ 2 ส่วนออกแบบระบบผลิตและสูบจ่ายน้ำ กองออกแบบงานโยธา ฝ่ายสำรวจและออกแบบ กล่าวว่า ดีใจมากครับที่ได้รับรางวัลนี้ เวลาได้รับมอบหมายจากผู้บังคับบัญชาให้ทำงานใดก็ตามก็จะรีบทำทันที และไม่เอางานส่วนตัวมาทำในเวลางาน นอกจากนี้ผมจะไม่ยุ่งเกี่ยวกับการคอร์รัปชัน ผมจะเอารางวัลนี้เป็นจุดยึดเหนี่ยวว่าในชีวิตนึงเคยได้รับเกียรติจากองค์กร และเชื่อว่าถ้าเราคิดดี ทำดี ก็จะได้สิ่งที่ดีครับ,ประเทศจะก้าวหน้าไปไกลได้ ไม่เพียงแต่ข้าราชการ พนักงานรัฐวิสาหกิจไทยจะพัฒนาด้านการทำงานอย่างเดียวเท่านั้น แต่ยังต้องพัฒนาจิตใจ เสริมสร้างให้พนักงานผู้ปฏิบัติงานยึดมั่นในความซื่อสัตย์ สุจริต.
ปีนี้ก้าวเข้าสู่ปีที่6 สำหรับกิจกรรม MWA CG DAYหรือ งานวันธรรมาภิบาล การประปานครหลวง(กปน.)โดยในปีนี้จัดขึ้นด้วยแนวคิดMWA CG 3D : Dont Give Dont Take Dont Corruptส่งเสริมให้พนักงานตระหนักถึงความสำคัญของการมีหลักธรรมาภิบาล
ข่าวกทม.,รายงานพิเศษ,ประกวดสปอตโฆษณา,พนักงานดีเด่น,งานวันธรรมาภิบาล,การประปานครหลวง,กปน.,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ